ISIGIDIMI SAMAXOSA, MAY 1, 1888. 37

Ely; no John Yekele, King William’s Town ; Misses Emma Gezani, Ntsikizini; Nomkotane Konqo, Gaga; Ellie Meyile, Mnqesha; no Eliza Mavuso, Debe Neck.

Kubeko kanjalo neqela elimnandi lababoneli.

Ite incwadi yemicimbi ngokungatunyelwa kwayo ngexesha, kwafundwa inqubo yentlanganiso yaso Peelton njo ngokubaIwa e *Sigidimini,* kukunjuzwa amalungu nje kodwa okwenziwayo kuleyo ingokuko ukuba komiswa ngo ngxolo yopepa elo ukuba imicimbi leyo ilungelelene njo ngokubalwa kwe *Minutes* ze Ntlanganiso.

Kubizwe amagama amalungu—apendula akoyo. Kulandwo izizatu zangekoyo. Abazitumeleyo babo ngo Messrs. J. Tongo- Jabavu, oto uxakwo ngu msebenzi wopopa lake. Intlanganiso ibe bungqungungqungu ukusamkela ; Benjamin Sakuba, umbali obike ukugula komninawo wake, samkelwa; no John S. Dlakiya umncedisi-mbali oxakwe kukuba kudo e Tinara, nokunqatyelwa zindlela ezimsinya zokuza kufikelela, samkelwa.

Kukalazelwe indawo yokungafikeleli koninzi Iwamalungu, angatumeli nezizatu, ekufumaneke ukuba inxenye iselinemi- nyaka ngamibini, namitatu namine ingasafikeleli. Iyalezwe lendawo e Komitini ukuze ike iyipendle ize nengxelo kwi ntlanganiso ezayo.

Kungeniswe amagama amalungu amatsha (1) ngu Mr. Attwell Maci, osekelwe ngu Mr. Solomon Govo, ukuba kwamkelwe u Mr. *Kenneth Ncapayi* wase Mgwali; (2) ngu Mr. A. Njokweni, osekelwe ngu Mr. Bolani, ukuba kwamkelwe u Mr. *Henry Ngcayiya*; (3) ngu Mr. D. Mbaza, osekelwe ngu Mr. Mafongqo ukuba kwamkelwe u Mr. *Stephen Mtoba* wase Rode; (4) ngu Rev. W. W. Gqoba osekelwe ngu Rev. Boyce Mama ukuba kwankelwe u Mr. *John Adams* wase Lovedale.

Omane lamagama amkelwe ebulungwini bo Manyano.

Kute kuba ixa lapambi kwe dinala lalise lipelile kwanikwa isaziso sokuba eziya kulandela intlanganiso ziya kungena e New Building, ebolekwe u Manyano ngaba Fundisi base Love­dale. Yapuma impi yaya kutata izixaso—abafundisi bemenywe ngu Mrs. Mzimba; ikaba liye e Seminareni kwa Mrs. Geddes, ama ledi eye e Girls’ School kwa Mrs. Muirhead; ababoneli abangamakaya beye emzini wesikolo sase Dikeni apo -ebelungiselelwe kona.

*Ukumka komhla*

Kungenwe kanjalo emva kwe ntsimbi yesibini emaxesheni, aze amalungu abika imicimbi ye ngxoxo aza ezipete.

Kwesi situba u Mr. Bokwe ubike ukuba ufumene incwadi evela ku Mbali wo Manyano u Mr. B. Sakuba, eze nesigitshimi izisa incwadi ye Micimbi, nexela isizatu sokungafiki kwake esongeza nendawo ecela ukuba intlanganiso mayimpe ituba; lokuke apume ekubeni ngu Mbali wayo, ngenxa yokuswela ixesha ngoku lokuzifeza imfanelo zobo bugosa.

Intlanganiso ivakalise usizi Iwayo ukuyiva lendawo yesi sicelo, yatuma u Rev. Boyce Mama ukuba aye kuteta no Mbali lowo ukuke asiroxise isicelo eso okwangoku, kuba kungaxaka ukwahlukana naye okweli xesha.

Kufundwe imicimbi yentlanganiso yase Peelton njengoko ibalwe encwadini ye *Minute,* kwahlaziywa indawo eposiweyo, pambi kokuba yamkelwe, yokuzipendulela kuka Mr. Shadrach B. Mama mayelana noku valwa kwe nkanti, away’esiti kambe yena uyazihlamba kwibala lokuba kwakuvakala ukuba “ ngo- mnye waba tumela isicelo e Palamente zokuba zivulwe.”

Zakuba zilungisiwe ezinye indawana ezimbalwa, yamkelwa imicimbi ukuba ilungile,

Kwangenwa ke kwindawo ezaziyeketisiwe zashiyelwa ikomiti nge komiti kwintlanganiso egqitileyo:

1. *Abatunywa be Native Educational Association Pesheya kwe Nciba.—*O-Revs. P. J. Mzimba, no E. Makiwane ababe siya e Transkei, no Rev. W. B. Rubusana, no Mr. W. K. Ntsikana ababe siya kwelama Ngqika. Kuvakala ukuba ezi zitunywa xanqandwa zingekayi, ngohlobo olugxotayo noluswele imbeko. U Manyano nge Mfundo lumangaliswe kanye yilo mpato, ekubeni Iona Iwabapata kakuhle kangaka abatunywa bezo ntlanganiso e Peelton. Kube kwavakala pakati kwe ngxoxo ukuba kuko umoya oti e Transkei akuko bani way’enikwe gunya zintlanganiso zakona ukuba abagxote abatunywa abo.

Kunyulwe ikomiti engo Revs. B. Mama, W. W. Gqoba, no Messrs. A. Njokweni, no J. K. Bokwe ukuke ipendle into enge- nziwayo malunga nalo mcimbi. Ibuye nengxelo eti—Ingqondo isekubeni singasibuyiseli ngabubi isenzo sokusa sapesheya kwe

Nciba—masingabi nanto siyenzayo—koko sikangele okuya kupinda kwenzeke.

1. *Incwadi zesi Xosa.—U* Mr. Peter Tyamzashe uvakalise ukuba akukabiko ’nto yenziwayo, kuba ayizange yadibana i- komiti ngalo mcimbi. Ite nakuba ikalaza intlanganiso, yawuyaleza kwakona kwakulo Komiti ko Mr. P. Tyamzashe lomcimbi ukuba iwunyamekelele okwentlanganiso ezayo.
2. *Utywala.—*Intlanganiso yaso Peelton yavumelana ukuba kubalelwe kuba Ifundisi nezinye indawo ukuba kwenziwe iqinga lokutshitshisa usolo. U Mr, J. K. Bokwe uvakalise ukuba amalinga anjalo enziwa ngaba fundisi ngokwabo, abalindelanga ncwadi ibakumbuzayo kubo nabo banamalinga abawenzayo ukuncipisa utywala emzini ontsundu.
3. *Ukuspelwa kwesi Xosa.—*Ikomiti eyamiselwa ukuba ikangele ukupelidishwa kwamagama, yapendulelwa ngu Mr. J. K. Bokwe ngokuti—“ Londawo yake yatetwa kwase Peelton. Kwa fumaneka ukuba *Imvo Zabantsundu* ayikabi nalo iqonqa eli le '*Aspirate,’* kungengakuba nayo ikoliwe kukufaka u ‘ H ’ nje ngoko yenjenjalo.” Yamkelwa londawo yintlanga- niso.
4. *Ukubulelwa kuka Mr. Hofmeyr.—*Nge “ Relief Bill ” yake. Ikomiti ayenzanga nto ngenxa yokuba wapuma sekumva komteto lowo, ekubeni ngexesha lokuxoxwa kwawo ubuso bawo bebungaqondakali apo businge kona.
5. *Ukukululwa kwe Nkosi ebu Bamjweni.—*Amalinga enziwa, akapumelela ntweni.
6. *Ukucelwa kwe Ruluneli ukuba ingamamkeli u Tung'umlomo-* —Kwenziwa akapumelela amalinga lawo.
7. *Imali ze Ntlanganiso eku Malungu.—*Ikomiti yapendulelwa ngu Mr. J. K. Bokwe ngeliti—Akubonakali inako ukufumane- ka lemali ilityala elizi ponti ezingapezu kwe £70. Kubonakala kulingwe iqinga lokucenga amalungu ukuba abatalele wona umnyaka omnye ukusa ku June 1888, eliya kuti elenjenjalo kwesi situba sipambi kwentlangaiso ka July, libe loxolelwa ityala leminyaka ebisalimele, ati ongenzanga njalo limhlalele lonke ityala lake okanye aposane namalungelo entlanganiso. Yamkelwa londawo yintlanganiso.
8. *Imbali zesi Xosa.*—U Mr. W. K. Ntsikana uvakalise ukuba lomsebenzi basawenza njengoko zisabonakalayo e *Sigidimi Sama-Xosa,* nakuba kodwa lomsebenzi bewenza pantsi kobunzima obukulu.

Kwesi situba kunikwe umzi wase Dikeni ituba lokuba utete U Mgcini-Sihlalo (Rev. W. B. Rubusana) wenze intshayelelo ebonisa ukuba nkulu kwalento iyintlanganiso, ebulela namado- do amakulu omzi wase Dikeni kuba ete ako.

Kupendule u Mr. Metu Gingxa—umkokeli wakwa Gquma- hashe—no Mr. Matayo Dungela wase Dikeni, ababulele imiguda eyenziwayo ebonisa ukuba kuntshula ubulungisa obutile, nakuba angati mhlaumbi omnye adele isiqalo sayo. U Rev. T. D. Philip, omnye waba fundisi base Lovedale, upose ilizwana nge- si-Xosa akucelwa, eliti ub’eze kuba ngu mpulapuli nje kodwa engaze kuteta, nakube evuyiswa kukubona intlangano le.

Zibulelwe inteto ezo ngu Mgcini-Sihlalo, kunyulwe abaya kufunda amapepa kwezayo intlanganiso o Messrs J. B. Yekele, Robert Nyosi Gaba, D. Dwashu, no Alexander Njokweni.

Kuvunyelwene ukuba intlanganiso ezayo ibe se Debe kwa Madubela.

Yacitakala intlanganiso ukuya esidlweni sangokuhlwa.

*Eya ngokuhlwa.*

Kungenwe ngo 7.30 *p m.* kuze kupulapula umvumo ob’ ulungiselelwe u Manyano. Indlu yazala kakulu, saza isihlalo kwacelwu u Mr Geddes ukuba sibe naye. Upose amazwi axela usizi Iwake kuba umnini mzi u Dr. Stewart engeko; nokuba bavuyisiwe kukubona amalungu o Manyano eze kuhlangana e Lovedale ; nokutemba ukuba imigudu yalo yocuma iziqamo ezihle.

Kuvunywe ingoma yi Choir yase Lovedale, kwaza emva koko kwavunywa zintsatshana ze Kinder-Garten ezifundiswa ngu Miss Anderson, bancedisa ngawabo amaculo u Miss Stewart no Miss Muirhead, u Mr David Mzimba, no Miss Ellie Meyile ititshalakazi yase Rabula.

Igqityiwe ingoma yapalala imibulelo yamanene ukubulela u Mr Bokwe ne Choir yake, kunye namanenekazi ancedisileyo, ngokukodwa imidlalo nengonyana zentsapo ze Kinder-Garten. Kwapunywa kancinane emva kwe ntsimbi yesitoba.

Amalungu aye ngendawo zawo zokulala azabelweyo.